Notum facimus cunctis sancte ecclesie filiis, quod Hugo Dux Burgundie et uxor ejus Mataldis et filii eorum; Varnerius quoque de Sumernon et mulier ejus Mabilia, ac filius eorum Arverius, Albertus etiam et conjunx ejus Agnes, concesserunt monachis sancte Marie Cisterciencis cenobii, quidquid in fundo qui vocatur Vervals, et fundo qui vocatur Civeri, habebant, pro redemptione animarum suarum. Similiter fecerunt Fromondus de sancto (deest) et filius ejus Elarandus, Henricus quoque de Drige, Humbertus etiam cognomento Bucce, et mulier ejus Pulchra nomine, eo tenore ut singulis annis predicti monachi pro istis terris reddant Fromondo antedicto duos sextarios annone, et Henrico similiter duos, Humberto quoque unum. Medietas hujus annone erit frumentum et medietas hordeum. Hec annona non pejor nec melior illius terre erit, sed medie temperata. Guido de Grosboch et filii ejus: Hodierius, Seguinus, Paganus etiam similiter fecerunt, concedentes monachis quicquid in predictis terris habebant, et hii sunt testes: Varnerus de Somernum, Albertus de eodem castro, Hugo prior monachus Divionensis, Robertus capellanus, Robertus de Albini, Poncius et Belinus de Grosboc decimam harum terrarum dimiserunt monachis. Fromondus et filius ejus Hylecandus, Henricus de Drige et Humbertus Buce, et mulier ejus Parum Pulchra nomine, Renerius etiam et filius ejus Guido, cujus Renerii et filii ejus sunt testes: Renaudus de Durneie, Hugo dominus Castri Chisiaschi, Hemericus de Colengii, Domina castri sancti Baldrici, in quo ipse Renerius et filius ejus habitant. Testes vero de decima aliorum et de donis supradictarum terrarum sunt: Hugo de Barney, Johannes prepositus, Thebaldus Valret, Radulphus faber, Thebaldus hospitalis, Symon de Gilli.